Jeg har... Ikke to forskjellige hjerner. Jeg har datamaskiner i hodet,
og av og til jobber de mot meg.
Én datamaskin snakker med deg nå,
og en annen holder på med meg og tenker noe helt annet.
Og så er det en tredje av og til.
Om jeg ville bruke den, kunne jeg det.
Så det er vanskelig for meg å følge med på ting nå og da.
Det har plaget meg, for jeg ville bare være normal og passe inn.
Men jeg takler det
fordi det er den du er. Bare takle det, Vince.
Det spiller ingen rolle om du vil være slik eller sånn.
Sånn er du. Du er annerledes. Vær annerledes.
Og du kjenner uttrykket: "Faen ta verden." Så...
Det er der jeg er nå.
Hva tenker den andre hjernen på nå?
Noe som handler om å ha det gøy. Og det involverer sex.
AVSLUTNINGEN
I JANUAR 2024 TRAKK VINCE MCMAHON SEG FRA WWE
ETTER ANKLAGER OM SEKSUELLE OVERGREP, OVERFALL OG MENNESKEHANDEL.
DE ALLER FLESTE AV DISSE INTERVJUENE, OGSÅ DE MED VINCE MCMAHON,
BLE FILMET FØR ANKLAGENE BLE OFFENTLIGGJORT.
WrestleMania.
Hvert år...
Hold kjeft!
Etter Attitude-æraen, på 2000-tallet,
var Vince McMahon enda svært viktig på skjermen for selskapet.
Men uten Austin lette de alltid etter noe han kunne gjøre.
Og nå er tiden inne
for milliardærslaget, hår mot hår-kamp.
Vel, her kommer pengemannen!
Se på den mannen der, Donald Trump.
Mange kjendiser kommer inn i bransjen og har det gøy.
Og Donald var en av dem.
Donald hadde alltid vært en fan.
Så jeg gikk til Donald, og jeg sa: "Jeg har en idé.
Hva om hver av oss har en wrestler som representerer oss i WrestleMania?"
Og hvis Donald Trump taper, så barberer jeg hodet hans.
Og det samme om jeg taper, så klart.
Donald Trump og Vince McMahons milliardærfeide
trakk det største betal-TV-publikummet
i wrestlingens historie på betal-TV.
Det var en enorm attraksjon.
Se på dette! Donald Trump!
Trump! Donald Trump får Vince McMahon i gulvet!
Herregud!
Jeg ble underholdt av Trump da han var med.
Kom opp hit.
Hans evne til å snakke til wrestlingfans var flott.
Jeg synes de ser ut som en smart gruppe.
Han var perfekt for rollen.
Donald Trump!
Forsvinn herfra.
Sannheten er at Donald Trumps type og offentlige person
er mye nærmere en wrestlers
enn en statsmanns.
Kast ham til helvete ut herfra.
Jeg vil slå ham i ansiktet, skal jeg si deg.
Vi har påvirket så mange ting i verden.
Politikk, absolutt, herregud.
Hvorfor vil du ikke være som WWE?
Jeg kan gjøre hva faen jeg vil.
Jeg har rett til å gjøre hva jeg vil som president.
Det er dette vi gjør.
Vi presenterer store karakterer
med uhørte uttalelser
som får folk til å si: "Jeg kan ikke tro at han sa det."
Donald Trump er et eksempel på det som virker å være
en proffwrestlifisering
av amerikansk politikk og amerikansk samfunn.
Angående påvirkningen Vince McMahon og proffwrestling har hatt på kulturen...
Altså, vi valgte en president som lekte proffwrestler på TV.
Vet ikke om Trump bare er Trump, eller om han lærte av wrestling,
men jeg ser likheter mellom Trump og Vince McMahon.
Å nei!
Herregud!
Mr. McMahon, han er tidenes beste WWE-personlighet.
Men etter Attitude-æraen
ble Mr. McMahon
en mer selektivt brukt figur.
I Ruthless Aggression-æraen
prøvde vi alltid å vise Vince i midtlivskriser
der han klikket eller noe sånt.
Men Vince foreslo noe annet. "Hva om noen dreper meg?"
Og vi sa: "Ok."
Så han kom med en kryptisk, rar, atypisk Mr. McMahon-promo i ringen.
- Takk. - Noe er galt.
Så tok han en lang tur bak scenen,
passerte alle utøverne,
gikk inn i limousinen og stoppet opp.
Vince tar pauser for dramatisk effekt.
Og så eksploderte limoen.
Redigeringen var perfekt.
Og mange ringte kontoret. "Er Vince ok?"
Vince ville at det skulle se virkelig ut.
Nettsiden sa at det var ekte,
og kommentatorene var dystre.
Og faktisk, etter det jeg har hørt,
ringte Trump Vinces kontor for å sjekke at Vince var ok.
Det ble en veldig kontroversiell historie.
Men tragiske omstendigheter skjedde i virkeligheten
som tvang oss til å stoppe historien.
TIL MINNE OM CHRIS BENOIT 1967-2007
God kveld.
Kveldens historie skulle handlet om
min figur Mr. McMahons påståtte død.
Men i virkeligheten
er WWE-superstjerne Chris Benoit, hans kone, Nancy, og deres sønn, Daniel,
døde.
Chris Benoit ble sett på som en utmerket utøver i ringen.
Han har gjort alt i denne bransjen.
Han har vært verdensmester. Han er en av tidenes største.
Og så vidt vi visste, en flott fyr.
Når en wrestler går bort,
ville Raw neste kveld være en hyllest til den personen.
Så vi hadde en for Chris den kvelden.
Denne kvelden vil være en hyllest til Chris Benoit.
Og mens programmet ble vist, begynte vi å få inn detaljene
om hva som faktisk skjedde og hva Chris hadde gjort.
Ny informasjon i kveld om dødsfallet til proffwrestleren Chris Benoit.
Myndighetene i Georgia sier det ikke var en ulykke.
Chris Benoit kvalte kona si og deres syv år gamle sønn,
før han hengte seg i hjemmet deres.
Da hendelsen med Chris Benoit skjedde,
drapet og selvdrapet,
det rystet grunnlaget til WWE.
Benoit-tragedien satte McMahon og hans WWE under lupen igjen.
TESTOSTERON
Anklager om steroid- og medisinmisbruk.
Spekulasjoner om at steroide-raseri
kan ha forårsaket det som skjedde den skjebnesvangre helgen.
De skyldte hele greia på steroider.
Steroider får deg vanligvis ikke til å drepe hele familien
og gjøre sånne ting.
Det er ingen sammenheng mellom steroider og det som skjedde med Chris Benoit.
Mennesker har feil.
Chris ble gal.
Det skjer i alle former for liv i alt.
Det er det eneste jeg vet om det.
- Har du den? - Vent litt.
- Har den. - Ok.
Jeg var fan av Chris Benoit.
Så møtte jeg ham da jeg startet med wrestling.
Jeg debuterte i 2002.
På tur til ringen, Christopher Nowinski.
Uteksaminert fra Harvard. Han er flott, JR.
Men et år etter fikk jeg en hjernerystelse som avsluttet karrieren min.
I 2003 og 2004 trodde alle at hjernerystelser var tull,
at jeg bare var svak.
Så jeg tenkte at jeg ville fordype meg i
forskning på hjernerystelser og prøve å endre oppfatningen av dem.
Da jeg hørte om Chris Benoit, var jeg bare sikker på,
ut fra hvordan han wrestlet,
at han hadde "bokserdemens".
Bokserdemens er kronisk traumatisk encefalopati.
Det er en degenerativ hjernesykdom forårsaket av gjentatte slag mot hodet.
Vi ser problemer med følelser, atferd, hemningsløshet, aggresjon og depresjon,
og symptomene blir verre over tid fordi hjernen din råtner bort.
Men i 2007 hadde ingen hørt om dette.
Jeg så Vince McMahon på The Today Show
gi sin forklaring på det han mente skjedde.
Det var umulig å vite at mannen var et monster.
Han sa: "Vi visste ikke for et monster Chris var."
Og jeg mente det var sykdommen som var monsteret.
Det var ikke Chris.
Så jeg ringte faren til Chris,
og mens han gråt gikk han med på å la oss studere hjernen hans.
DRAPSMANNENS HJERNE
En lege som har studert vev fra Benoits hjerne
sier wrestleren hadde stor hjerneskade fra år i ringen.
Og de sa at Benoits hjerne var den verste de hadde sett.
Vi kontaktet WWE for å få svar.
De sendte en uttalelse der det sto
at analysen som viste at hjernerystelser kunne ha ført til Benoits dreping
var spekulativ, og de sa videre:
"Vi respekterer farens ønske om å gjøre alt han kan
for å finne en forklaring."
Denne legen kom med denne latterlige uttalelsen om:
"Her er grunnen til at Chris Benoit gjorde dette.
Noen slag mot hodet hans".
De viste at Chris hoppet fra tauet
og traff noen med hodet.
Benoit bruker sitt eget hode som et våpen!
Det er planlagt arbeid.
Når noen tar lett om håndleddet ditt
og vrir om, sier jeg: "Au, det er vondt!
Herregud, du dreper meg!" Det er rollen.
Det ser ut som skader, og det er det ikke.
Vi vet hva vi gjør. Vi skader ikke hverandre.
Hodet hans spratt opp som en basketball!
Jeg jobbet lenge.
Jeg ble sluppet på hodet en gang og fikk hjernerystelse.
Men ellers husker jeg ikke så mange hjernerystelser
innen proffwrestling.
Og mitt syn på det har alltid vært
at om du wrestler og får masse hjernerystelser,
gjør du nok noe galt.
Jeg er ikke en bokserdemens-fyr.
Jeg tror ikke på det.
Ja. Jeg har sett bildene av Chris Benoits hjerne.
Han hadde bokserdemens. Ingen tvil om det.
Bokserdemens vises veldig tydelig under et mikroskop,
men alle har kjempet mot oss om det.
NFL har kjempet mot oss.
NHL kjemper fortsatt mot oss.
FIFA kjemper mot oss. Alle vil kjempe mot oss.
Så jeg ble faktisk overrasket da jeg fikk en telefon fra Vince McMahon
som sa han ville hjelpe.
Chris snakket dårlig om WWE.
Jeg mente det var verdt å undersøke.
Jeg ringte ham. "Hva gjør du?"
Jeg sa: "Vi hjelper deg hvis du kan finne ærlig forskning,
for vi vil gjerne vite mer om det selv."
Og det var begynnelsen på en stor forandring
i deres tilnærming til det.
SYMPTOMER SOMATISK - SØVN - HUMØR - KOGNITIVT
De inviterte meg for å lære opp wrestlerne om hjernerystelser og bokserdemens.
Enkelte triks sluttet vi med i ringen.
Nå, til Mr. McMahon!
Vi sluttet å slå hverandre i hodet med metallstoler.
Ærlig talt, først ble jeg forbanna.
Hvordan kan du ta bort stolene?
Det er en viktig del av bransjen.
Se opp! Bakfra!
Jeg er gammeldags. Vi bruker stoler til å fortelle historien.
Vince tok avgjørelsen.
Ingen flere stoler i hodet.
Jeg skjønner.
Selskapet er et børsnotert selskap nå.
Chef Boyardee presenterer...
Når du prøver å markedsføre deg selv til større annonsører,
er utøvernes sikkerhet og velvære en prioritet.
Så det var det som var best for forretningene.
Tror du motivasjonen er omsorg for wrestlere,
at det gagner firmaet eller noe midt imellom?
Jeg vet ikke hvilken.
Jeg vet ikke hva motivasjonen er,
men de anerkjenner at det er bedre for wrestlere,
og det er bra for forretningene.
Og det er det viktigste, at alle interesser dekkes,
og at de gjør det rette.
Det som skjedde etter Chris Benoit-situasjonen,
var at vi fikk mye negativ publisitet.
Det er ikke ekte, men smerten er det.
Proffwrestlere har fått nakkebrudd
og mistet litervis med blod i ringen.
Mange tar prestasjonsfremmende medisiner og smertestillende
på sine over 200 dager på veien.
Mange dør før de fyller 40.
Wrestlere døde unge,
og det skyldtes ofte en kombinasjon av medisiner og steroider.
Når wrestlere døde, skadet det ikke wrestlingens popularitet,
for fansen så dem som TV-figurer som døde.
DØD 44 ÅR GAMMEL
De så det ikke som en ektemann på 38 år
med tre barn og en kone, og han er død.
Fansen visste de var døende.
Men de brydde seg ikke, eller viste det ikke.
"Gi oss nestemann."
Først var Vince McMahon trassig, som han alltid vil være.
"Dødsfallene har ingenting med oss å gjøre. Det er deres valg."
Vet du en grunn til at disse folkene dør før de fyller 45?
Antyder du at det er mitt ansvar at de er døde? Fordi...
Jeg spør deg om det på noen måte faller på dine skuldre?
Jeg skulle ha et intervju med den prisvinnende Armen Keteyian,
og når noen angriper meg,
om det er en i media eller noen andre,
går jeg automatisk i forsvar.
Og så angriper jeg.
Jeg tar ikke ansvar for deres altfor tidlige død.
Overhodet ikke.
Og du sitter der med et uttrykk, som:
-"Hvordan kan du si det?" - Ja...
Ingenting? De wrestlet jo for deg. De var en del av organisasjonen din.
De jobbet et par hundre kvelder i året for deg.
- Herregud. Nei... - De hadde livsstilen
Herregud, du kan ikke tro...
Ser du det blikket? "Hvordan kan du si det, Vince?"
Når du ser tilbake på omtrent alle utøverne som døde,
brukte de reseptbelagte legemidler som rekreasjon.
Mange av dem tok pillene fordi det fikk dem til å føle seg bra.
Og når du blander det med steroider eller andre stimulerende midler,
vet ikke hjertet hva det skal gjøre. Det er en fæl cocktail.
Det var det som skjedde.
"Funnet død på hotellrommet." Det var det typiske scenarioet.
DØDSKAMP
Hvorfor er det ikke på forsiden?
Millioner av barn tilber disse folka, og de faller døde om.
Hvor er nyhetene?
Og McMahon unnslapp det.
De fikk dårlig publisitet av det, men ikke så mye,
for folk sier:
"Vi vil ikke kaste bort tid på å etterforske denne falske greia."
Men når det gjelder WWE, var dette et slags vendepunkt?
I ettertid vil jeg si ja.
Det førte til mange store endringer i wrestling.
Du vet, mer årvåken overvåking av hjernerystelser,
mer årvåken overvåking av medisinmisbruk.
De betalte rehabilitering for alle med kontrakt,
selv etter at de forlot selskapet. Tidsplanen ble redusert.
I stedet for ti dager på og tre dager av,
ble det fire på og tre av. Og det er enda bedre nå.
Forandringene har vært enorme.
VELKOMMEN TIL NEW ORLEANS
WrestleMania 30.
Frem til da hadde jeg aldri tapt i WrestleMania.
Jeg hadde vel 21-0.
Vinnerrekka er en stor del av WrestleManias tiltrekning.
Den utrolige ubeseirede vinnerrekka fortsetter!
Så jeg skulle vinne. Rekka skulle forbli intakt.
Men den dagen gikk Vince inn i garderoben min,
og han sa: "Mark, jeg tror vi lar Brock vinne i kveld."
Brock Lesnar!
Det ble bestemt i siste øyeblikk. Mark var ikke forberedt på det.
Jeg tror han var i et slags psykisk sjokk.
Fem, ti minutter inn i kampen fikk jeg hjernerystelse.
Kampen fortsatte i 25 minutter eller så,
men den dag i dag husker jeg ikke at jeg deltok i kampen.
Når jeg ser tilbake på det, ser jeg ikke at Mark fikk hjernerystelse.
Det kan ha skjedd.
Men jeg tror ikke Mark husker det der
fordi det var så traumatisk for ham.
Én, to, tre!
De tok meg til sykehuset,
og Vince forlot WrestleMania for å dra til sykehuset.
Han var der med kona mi og trøstet henne.
Du kan ikke skade The Undertaker!
Jeg tenkte aldri på skader.
Selv ikke etter at jeg ble skadet.
Det eneste du tenker på, er å bli frisk,
så du kan jobbe igjen.
Jeg har hatt 18 forskjellige operasjoner.
Jeg halter når jeg går.
Jeg våkner tidvis og kommer ikke ut av senga,
men jeg vil ikke endre på noe.
Jeg elsker det. Om jeg enda kunne gjort det, ville jeg gjort det.
Vi, som wrestlere,
tror noen ganger vi er usårbare.
Det er bare sånn det er. Det er en del av hvem vi er.
Men på den andre siden,
denne neste generasjonen av wrestlere vil jeg ikke se
i samme situasjon som mange som kom før dem.
Og fra Charlotte i North Carolina, Cody Rhodes!
Jeg kom inn i WWE i 2007.
De var enda påvirket av Chris Benoits grusomme tragedie,
og på grunn av det ble helsepolitikken viktig i firmaet.
Først innleder vi en ny rusmiddelpolitikk.
Bak kulissene kom jeg inn i et veldig rent WWE.
Og det var veldig stuerent på lufta,
de sa: "Vi tar sikte på å være en familievennlig æra."
Det som motiverte Vince til å endre fra 14 års aldersgrense til alle,
var det den overordnede oversikten fra annonsørenes side.
Gå!
Den utuktige og uhørte vinklingen
som foregikk i Ruthless Aggression-æraen...
...ville ikke gi sponsorer.
Her er statistikkene og sånt...
Vince er forretningsmann og styreleder. Han vil at firmaet skal tjene mest mulig.
Vince ville favne bredere, nå flere familier og flere barn.
Vi gjorde den endringen, og det ga resultater,
bokstavelig og billedlig talt, i utbytte.
WWES AKSJEPRIS 1999-2023
Aksjen skjøt i været til slutt,
og sponsoravtaler ble mye mer lukrative.
Men mye av publikummet fra Attitude- og Ruthless Aggression-æraene
sa: "Dette er The Muppet Show."
Det var faktisk The Muppet Show. Muppets var verter en gang.
Alt som gjorde at WWE ble din hemmelige nytelse,
ble nå fjernet,
og folk likte ikke det.
Jeg gjør det rette for hver og en av dere
fra et forretningsperspektiv.
Jeg er langtidsorientert,
og dere forstår ikke engang hva jeg gjør.
Men med tiden vil dere det.
Da avgjørelsen om å bli familievennlig ble tatt, klaget fans på sosiale medier.
Men tidene forandrer seg. Synspunkt endrer seg, man tilpasser seg.
Så de roet seg ned.
Dette er en Diva-kamp...
Women's Evolution-æraen sammenfalt med endringen i aldersgrense.
Fremstillingen av kvinner i bransjen utviklet seg og modnet.
Det er en perfekt kombinasjon av skjønnhet og makt.
Og evnene til kvinnene som kom inn i bransjen
var mye mer atletiske enn de som kom før dem.
Women's Evolution-æraen var en bevegelse startet av fansen vår.
Fansen tar til sosiale medier med emneknaggen #GiDivaerEnSjanse,
opprørt over ujevn skjermtid for kvinnelige wrestlere.
Vince satt fast i gamle vaner da, så det var tungt for ham å forandre seg.
Jeg tror Vince var usikker,
men til syvende og sist vil Vince gi fansen det de vil ha.
KOM FOR SASHA BANKS
Og når fansen ville ha oss mer i ringen
og likte det de fikk fra oss, sa han ja.
En som støttet oss, var Stephanie.
Stephanie så oss stå på der ute
og heiet på at kvinnene skulle nå et nytt nivå.
Stephanie McMahon hadde vært en TV-figur lenge,
men i kulissene ble hun selskapets ansikt utad,
merkesjefen. Det var rollen hennes.
Og Paul Levesque, Triple H,
fikk mer og mer innflytelse på den kreative siden
og hjalp Vince, som en nestleder.
Og hvor var Shane da?
Shane var for det meste ute.
Så i 2016 hadde jeg vært borte i seks eller syv år på det tidspunktet.
Utenfor kamera, utenfor alt.
Det føles bra.
Og jeg fikk en telefon.
Det var faren min, og han sa: "Hei, jeg har en idé."
Og jeg bare: "Ok."
Den gangen var det en historie
der faren min skulle gi en stor anerkjennelse
fra bestefar til søsteren min, som var helt ufortjent i denne historien.
BØY DEG FOR KONGEN
Ingen i verden fortjener denne prisen like mye som deg.
Og plutselig kom musikken min.
Publikum tok helt av.
Og den dag i dag
får jeg gåsehud under jakken min når jeg tenker på det.
Det var så givende å bli smigret så lenge og så høylytt...
...når man kom tilbake til...
...noe man elsker.
Fy faen!
Faren min så på meg, og han var stolt. Jeg så det i øynene hans.
Jeg ble rørt av å se det.
Søsteren min begynte å gråte fordi vi var sammen igjen.
Det var et stort øyeblikk.
Og resultatet var noe veldig kult.
Du og mannen din, Triple H,
har virkelig kjørt dette selskapet til grunne.
Jeg vil ha kontroll over Monday Night Raw.
Og det førte til at pappa avtalte en kamp.
Én kamp, én kveld, en motstander jeg velger.
Jeg skal si hvor, når og hvem.
Hva sier du, Shane-O? Alle er glade for å se Shane-O-Mac!
Du skal få kampen din.
Bra, for jeg har en siste mulighet
til å banke deg, for faen, ok?
Banke hele trynet ditt.
Og stedet og tidspunktet blir WrestleMania.
Og motstanderen din... The Undertaker.
Velkommen tilbake, Shane-O.
Og å komme til WrestleMania 32...
Jeg hadde ikke vært i ringen på sju år.
Du kan tenke deg å gå ut, det er ikke et lite rom,
men et stadion med et hav av mennesker.
Det er euforisk.
Men det beste var at ti minutter før jeg gikk ut,
var guttene mine bak scenen.
Jeg sa: "Vil dere bli med ut?"
Gjør meg den ære. Jeg vil ha dere med ut.
De bare: "Hva? Mener du det?"
Se hvem som er her ute med Shane-O-Mac!
Guttene mine gjorde greiene mine, og de gjorde armvridningen.
Jeg tenkte: "Se på de små fyrene."
Og så måtte jeg våkne opp fra det,
for jeg skulle slåss mot en av tidenes beste.
The Undertakers gongong slo, og publikum klikket helt.
Resten er historie.
Shane-O med den flyvende albuen! Shane!
Shane-O-Mac, her kommer han!
Mot stolpen!
Jeg kan bare forestille meg å være sønn av Vince McMahon.
Det virket som om Shane alltid prøvde å bevise noe for faren sin,
hele tiden.
Selv om det betydde å utføre noen av de mest livsfarlige stuntene
vi har sett i denne bransjen.
Shane McMahon gjør det vanskelig for Kurt Angle.
Når jeg opptrer
vil jeg ha ros for å ha gjort en god jobb.
Spesielt fra faren min.
Jeg tror det er derfor jeg alltid har prøvd å gjøre noe ekstra i ringen.
Det ser ille ut for Kurt Angle!
Herregud!
En gang sloss jeg mot Kurt Angle. Det var en tøff kamp.
Kurt, som olympier, var berømt for sine suplex-kast.
Han løftet meg og kastet meg.
Jeg skulle gå gjennom glasset. Jeg traff det. Det bare...
Og jeg landet på hodet.
Og jeg tror Shanes hode spratt rett opp fra betonggulvet.
Jeg tenkte: "Ok, olympiske pyse.
Tenk at du ikke kan kaste meg gjennom det. Elendig."
Plutselig gjorde han...
Ikke igjen. Herregud.
Det måtte tre forsøk til. Første kast, traff glasset, ingenting.
Neste gang, samme greia.
Endelig kastet Kurt meg gjennom tredje gang.
Herregud!
Jeg syntes synd i Shane da. Han tok det som en mester.
Ville bare bevise noe for faren.
Jeg tror Shane ville være annerledes. Ville gjøre seg fortjent på alle vis.
Han tok sjanser ingen andre tok.
Det er ikke verdt det!
Og han gjorde noen sprø ting som ingen andre ville gjort.
Han visste at det var noe som var hans.
Herregud!
Jeg gjorde risikable ting.
Men om det er i blodet ditt, synes jeg det er en akseptabel risiko.
Shane, hva gjør du?
Shane-O-Mac! Herregud!
Og jeg har gjort det med glede for å underholde og presse meg selv.
Og jeg har jo selvsagt alltid håpet på et klapp på skulderen fra pappa.
Shane klatrer opp på Hell in a Cell-buret!
- Shane klatrer på Hell in a Cell! - Stopp!
Hva betyr arven din?
Hva betyr arven din, Shane?
Ikke dette, vær så snill!
- Shane, ikke gjør det! - Ikke gå!
- Shane! Nei! - Nei!
Herregud! Hopper... Nei!
Jeg vet at han alltid har ønsket at jeg skulle respektere ham og sånn.
Jeg klappet ham ikke så ofte på skulderen og sa "bra".
Kanskje jeg burde gjort det.
Faren min sa det aldri til meg. Og det er greit.
Men jeg har alltid vært stolt av Shane for det han har gjort,
det han har prøvd på,
for han gir alt.
To. Tre.
The Undertaker vinner.
Jeg var veldig stolt av Shane i den kampen.
Jeg synes synd på Shane. Et forsøk på å gjenvinne arven sin.
Han er fornektet av sin far.
Husker du at du så faren din etterpå?
Jeg fikk en klem.
Ja. Jeg fikk en klem.
Det var en emosjonell tilbakekomst.
Shane ble emosjonell og sa: "Det var alt jeg ønsket meg, din respekt."
Så det var et veldig personlig øyeblikk.
Jeg fikk et klapp på skulderen og en klem. Ja.
Jeg fikk det.
Er det sjelden kost?
Veldig.
Måtte fortjene det.
Det gjorde jeg visst.
Du hører folk si dette ofte i bransjen vår om Vince.
"Han var som en far for meg."
Vi har en familie.
Ikke McMahon-familien. Vi har en mye større familie.
Og hva angår familiekonstellasjoner, er jeg patriarken.
Han har vært en farsfigur i livet mitt.
Han var en farsfigur for meg.
Jeg har en faderlig, et far-sønn-forhold, med Vince.
Jeg hadde tatt en kule for den mannen.
Det er ingen tvil om at Vince er selskapets farsfigur.
Og alle stjernene i WWE er desperate etter Vinces godkjennelse,
også hans egne barn.
Hvis du ser på Shane,
da han kom tilbake, ble han bare brukt som en utøver i ringen.
Men det virket som han prøvde å jobbe seg tilbake til Vinces gunst,
inn i en potensiell rolle som etterfølger i WWE.
Så jeg på et tidspunkt for meg at jeg skulle være den neste til enkelte ting?
Ja, fra det ståstedet der jeg ville fortsette familiebedriften.
Jeg kom tilbake for å sikre fremtiden.
Ikke bare for mine barn, men for døtrene dine
og deres barn og deres barns barn og så videre.
Det var derfor jeg kom tilbake til WWE.
Han ville bli den neste McMahon, og han trodde han ville bli det.
Og så skjedde det ikke.
De fleste vil si det skyldtes at Stephanie var bedre til det enn ham.
Én fordel Shane har over meg, er at han er lett å like.
Men forretninger drives ikke av popularitet, og jeg er glad for at...
Stephanie? Hun er akkurat som faren sin.
Veldig sterk.
Det er sjefen.
Shane er grei.
Og i wrestlingverdenen, hvis du er sjef og er grei,
når folk ser den snillheten,
vil de prøve å utnytte deg.
Med Stephanie vet du at du ikke kan utnytte den kvinnen.
Du vet det straks.
Du vet ikke hva det betyr å være en suksess, Shane.
Hvordan kan du vel det? Du er bare en som gir opp.
Kom deg til helvete ut av ringen min.
Gjennom 2010-årene og frem til 2020-tallet
var Vince, Stephanie og Triple H
de tre mektigste menneskene i WWE,
og det var mange store suksesser i denne perioden.
Det var WWE Network...
Strømmetjeneste døgnet rundt, direktesendt innhold.
...som var revolusjonerende på sin måte.
De lå foran på mye innen sosiale medier.
Tv-rettighetsavtalene gikk opp og opp,
som endte i kjempeavtalen med Peacock.
Linda McMahon ble med i Donald Trumps kabinett
og ledet småbedriftsadministrasjonen.
En konkurranse ble startet.
I 2019 ble AEW Wrestling lansert.
En stor stjerne og nestleder var Cody Rhodes,
som tre år senere kom tilbake til WWE.
Tusen takk. Takk for at du hentet meg.
Tusen takk. Takk.
Og aksjeprisen gikk bare opp og opp.
Det har ikke energien eller vitaliteten
som på 80-tallet,
og spesielt ikke under Attitude-æraen.
Men Vince skaper stadig nye stjerner
som blir store ansikter i selskapet.
Denne mannen, Roman Reigns, har blitt folkets stjerne.
Roman Reigns, alle sammen!
På grunn av suksessen i denne perioden,
var det vanskelig å se for seg Vince gå av.
Men hvis han skulle dra,
virket det klart da at Stephanie McMahon og Triple H
var i posisjon til å drive firmaet videre etter ham.
Når det gjelder arverekkefølge,
utelukker du jo ikke Shane eller Stephanie.
Men jeg forsto at Hunter skulle være personen.
Jeg vet ikke. Det er på øverste nivå, jeg aner ikke noe om det.
Det er mange planer når det gjelder etterfølgere,
men det kommer an på hvor jeg er når det gjelder evnen til å bidra.
Velkommen til kveld to i WrestleMania.
Over 70 000 nå igjen.
Når skal du...
Ser du for deg at du vil trekke deg tilbake?
- Trekke meg tilbake? - Eller pensjonere deg?
Ser jeg for meg å pensjonere meg?
Nei, jeg vil aldri pensjonere meg.
Jeg har aldri skjønt hvorfor folk slutter å vokse.
Når du slutter å vokse, dør du.
Mr. McMahon!
Noen sier: "Jeg vil pensjonere meg en dag."
Hva skal du gjøre da?
Vent!
Jeg har ingen sympati for sånne folk.
Faen.
Så gå og dø.
Dette er latterlig.
Mr. McMahon har gått inn i ringen.
Tror du han vil pensjonere seg?
Nei. Vince vil aldri pensjonere seg.
- Vi hørte bjella ringe. - Den ringte!
McMahon med en clothesline!
Tror jeg Vince vil slutte? Nei.
Jeg tror ikke det, for han elsker det. Det er ikke jobb for ham.
Jeg kan ikke tro McMahon og Austin skåler på WrestleMania.
Endelig... Snakket for tidlig!
Mr. McMahon prøver å komme seg unna, men Austin svimeslår McMahon!
Jeg kan ikke forestille meg et liv
der Vince McMahon ikke er hovedfyren i WWE
så lenge han har pust i lungene.
Hva som skal til for at Vince pensjonerer seg?
At en atombombe eksploderer.
JUNI 2022
Wrestling-verdenen er rystet av overskriften i dag.
Grunnlegger og CEO av WWE, Vince McMahon,
går av som styreleder og CEO.
Wall Street Journal rapporterer at McMahon betalte en tidligere ansatt,
som han angivelig hadde en affære med, tre millioner dollar for å tie stille.
Det begynte med et tips.
Og tipset var at styret i WWE
hadde mottatt en anonym e-post
som påsto at Vince McMahon hadde holdt kjeft
om en affære med en ansatt i selskapet, og så dekket over det.
The Journal skriver ifølge en e-post sendt til styremedlemmene:
"McMahon ansatte først kvinnen med en lønn på 100 000 dollar,
men økte det til 200 000 dollar
etter å ha startet et seksuelt forhold med henne."
Den som skrev e-posten beskrev det som et forhold
der McMahon utnyttet noen,
det var et gjensidig forhold,
men makten lå åpenbart hos han som var sjef.
Hvor gjensidig er det når det er sjefen din?
Sjefen har alltid makt, særlig når det er Vince.
Sluttavtalen nekter den tidligere ansatte
å diskutere forholdet sitt med Mr. McMahon eller kritisere ham på noe vis.
I tillegg til taushetserklæringene
møtte vi på en hemmelighetskultur.
Vince McMahon utøver sånn makt,
han har sånn innflytelse over folks karrierer,
at folk er veldig motvillige til å snakke fordi de er redde for hevn.
Min forventning var at Vince skulle gå etter de reporterne.
Hvis han hadde et forsvar, ville han angrepet deres troverdighet,
og han rørte dem ikke.
Det sjokkerte meg.
Det er ikke Vince.
McMahon sier: "Jeg har lovet å samarbeide med etterforskningen til spesialkomiteen,
og vil gjøre alt jeg kan for å støtte etterforskningen."
Han holder seg foran kameraene.
Han forventes å være på SmackDown senere i kveld. Jake?
Så klart.
Vince trakk seg som CEO,
men fortsatte i styret og fortsatte å drive det kreative.
Da den første historien kom ut, sa de: "Vince kommer på lufta."
Velkommen til SmackDown!
Det var bare et "drit og dra" til historien,
og de hadde et av årets største seertall.
Alle jublet som gale.
DA ANKLAGENE BLE OFFENTLIGGJORT,
AVLYSTE VINCE MCMAHON DE SISTE INTERVJUENE TIL DENNE SERIEN.
Da vi publiserte den første artikkelen, var en av reaksjonene fra noen hold:
"Hva ventet du?"
Vinces offentlige personlighet, Mr. McMahon-karakteren,
var med vilje skandaløs,
og en del av alt det
var tanken om at han var rovlysten og seksuelt avvikende
og ikke kunne styre seg.
Det var en stor del av figuren.
Det som kompliserer det, er at dette var bevisst skyggelegging
av hva som var ekte og ikke.
Du er ansatt, Stacy!
Det vi har vist, er at noe av det som ble fremstilt som moro,
som en del av figuren,
ikke var så morsomt, men derimot veldig alvorlig.
Da vi begynte med reportasjene,
fant vi andre anklager som dukket opp gjennom årene
mot McMahon.
I 2006 var det en kvinne som jobbet på et solarium,
og hun påsto at Vince McMahon hadde vist henne nakenbilder av seg selv
og hadde tatt på henne.
McMahon benektet anklagene,
og statsadvokatene valgte å stoppe der,
for de syntes ikke det var nok uavhengige bevis.
Hva gjør du?
Da solarium-greia kom, skapte Vince en historie noen uker etter
der noen bare finner på disse tingene.
- Hjelp meg! - Mickie, hva gjør du?
- Hjelp meg nå! - Hva gjør du?
Slutt å ta på meg!
Reportasjene bygget på seg selv.
Etter den første historien,
jo mer vi skrev om, jo mer begynte å komme.
For tre uker siden trakk Vince McMahon trakk seg som CEO for WWE
etter anklager om seksuelle overgrep.
Det viser seg nå at historien skjuler mye mer.
Vince McMahon skal ha sagt ja til å betale tolv millioner dollar til fire kvinner
fordelt på 16 år, hevder The Wall Street Journal.
Avtalene ble inngått for å hysje ned anklager om seksuelle overgrep.
Noen av de anklagene var faktisk mer alvorlige.
Den mest alvorlige er et forlik på 7,5 millioner dollar
som McMahon inngikk med en tidligere wrestler
som sa han hadde tvunget henne til oralsex,
hun hadde stoppet videre tilnærmelser, og han fornyet ikke kontrakten hennes.
Vince var alltid den du trodde alltid ville overleve alt,
og så, en uke eller to senere,
plutselig på en fredag, har Vince pensjonert seg.
77 ÅR, PÅ TIDE Å PENSJONERE MEG
De kunngjorde det på en fredag for til siste slutt,
ville de øke seertallene fredag kveld,
så de gjorde det fredag ettermiddag. Stephanie McMahon åpnet showet.
Tidligere i kveld
gikk min far, Vince McMahon,
av med pensjon fra WWE.
Hun avsluttet sin korte tale.
"Han viet livet sitt, gjorde ditt og datt." Så: "Takk, Vince."
Hun satte alle i gang: "Takk, Vince."
Takk, Vince!
Glad i deg, pappa.
Det var akkurat det jeg forventet,
men et sjokk, rart og surrealistisk, for i 40 år hadde Vince drevet selskapet.
og plutselig, på én dag, er alt forandret.
Reaksjonen i garderoben var usikkerhet, absolutt,
men ekte kaos,
for hvordan ser WWE ut uten Vince?
Det jeg trodde ville skje om Vince var borte,
var at Stephanie ville bli selskapets ansikt,
og Paul Levesque ville drive det kreative.
Og det var det som skjedde.
Tror du selskapet kan overleve uten ham?
Kom an, Vince!
Helt ærlig?
- Takk. - Ja visst. Takk.
Uten Vince, tror jeg ikke det.
Nå som han er pensjonert,
tror jeg folk var tilfreds med at han fikk som fortjent.
Men fem minutter senere, bryr vi oss? Jeg vet ikke hvor mye.
Hei!
Jeg tror vi heller vil se ham komme tilbake,
vi blir mer underholdt av det.
Fordi ingen gjør ondskap som Vince McMahon.
Han genererer fortsatt pes.
Og pes selger billetter.
Tror du Vince kommer tilbake?
Fordi det er wrestling...
Jeg...
Jeg tror jeg sier ja.
JANUAR 2023
Store endringer på gang hos WWE i Stamford.
Majoritetseieren Vince McMahon er tilbake i WWE som utøvende styreleder.
Derimot har Vince McMahons datter, Stephanie McMahon,
trukket seg som med-CEO i WWE.
Mange på Wall Street tror McMahon vil selge
firmaet verdt seks milliarder dollar.
JANUAR 2024
Hva var reaksjonen din da Vince kom tilbake?
Det der... Det var så rart.
Da Vince kom tilbake, ble jeg ikke overrasket.
Jeg ble overrasket over at folk ble overrasket.
Jeg hadde hørt i et par uker
at Vince slet og ville komme tilbake, og jeg visste ikke om han ville klare det.
For jeg visste at styret hadde stemt enstemmig
på at han ikke skulle tilbake.
Men han hadde de styrende stemmene.
Så han kom tilbake. Han skiftet styremedlemmer.
Noen dager senere sa Stephanie opp.
Stephanie McMahon med en uttalelse via Twitter.
"WWE står i en så sterk posisjon
at jeg går tilbake til permisjonen
og tar det ett skritt videre med min offisielle oppsigelse."
Vince sa at han mente at han aldri burde ha sluttet.
Men han ble bedt om å slutte.
Og han sa det kom fra noen som sto ham nær.
Så du kan trekke en slutning fra det.
Vince tvang seg inn igjen.
Og det virker for meg
som om Stephanie ikke ville ha noe med selskapet å gjøre
om Vince var med.
Hun ble vel ikke tvunget.
Du vet han har satt deg i en posisjon der du alltid har måttet kjempe mot ham.
Du vet vel det?
Det føles sånn.
Å nei... Steph. Kom igjen.
JANUAR 2024
- Her. - Takk.
Jeg aner ikke hva som skjedde da Stephanie forlot firmaet.
Og Dave Meltzer eller Shoemaker,
eller andre som vil komme med løgner og antagelser,
de vet ikke.
Da Vince kom tilbake, snakket de om et potensielt salg.
Det var: "Ok, vi får inn bud."
WWE SELGER TIL ENDEAVOR
Det er nå offisielt.
Endeavor kunngjør at WWE og UFC vil kombineres
for å danne et globalt live sports- og underholdningsfirma til 21 milliarder.
Det kombinerte WWE og UFC skal hete TKO Group.
Å selge selskapet til et strategisk selskap som Endeavor,
jeg syntes det var genialt. Tenk på det. En ny utfordring for Vince.
Han har ikke bare ansvar for ett selskap. Han har ansvar for to selskaper.
Jeg tror tanken var å selge på en måte
slik at Vince fortsatt bestemte.
Vince skulle være styreleder,
men det ville bli annerledes for ham
siden WWEs aksjonærer bare fikk 49 % av dette selskapet,
mens Endeavors aksjonærer fikk 51 %.
Så han hadde ikke lenger full kontroll, som han hadde over WWE.
Selskapet har vært i familien i 70 år.
Er det en tøff dag?
Nei, det er en flott dag.
Du vet, alt må utvikle seg. Det være seg familie, forretninger,
alt må utvikle seg av alle de rette grunnene.
Og dette er riktig forretningsavgjørelse. Hittil er det riktig familieavgjørelse.
Det ville ikke bli en neste generasjon Vince McMahon.
Det ble for stort til å være en familiebedrift.
Det måtte bli noe der eksperter på store bedrifter
skulle ta mange av avgjørelsene.
Det handler ikke om etternavnet. Det handler ikke om en familiearv.
Det handler om hvem som er best kvalifisert.
Vi lever etter jungelloven.
Og løven som fortsatt styrer dette kongeriket
ville ikke hatt det annerledes.
Selskapet gjør det veldig bra nå.
Oppmøtet er det beste siden 2002.
Flere ser på de store arrangementene enn noen gang før.
Sponsingen er mye mer enn de har hatt før.
Fortjeneste og inntekter er de største de har vært.
Folk vil støtte et underholdningsprodukt
uten å bry seg om moralen til han som styrer det.
De vil ha underholdning.
Denne uken sa WWE ja til en tiårsavtale verdt fem milliarder dollar
for å flytte sitt ukentlige signaturshow Raw til Netflix.
23. JANUAR 2024
DAGEN FOR KUNNGJØRINGEN OM AVTALEN MELLOM NETFLIX OG WWE
Har du sett noen episoder av denne serien?
Ja.
Tanker?
Jeg syntes de sugde.
Jeg syntes ikke det var balansert.
Jeg syntes det var skandalepreget. Jeg syntes det ble fremstilt slik.
Det handlet om: "Hvordan kan vi stille Vince i et dårlig lys?
La oss få ham til å se ille ut her og der."
Jeg er nær det.
Jeg lever det, og det er personlig for meg.
Er det noe med Vince som vi mangler?
Ja, den menneskelige siden.
Vince er forretningsmann.
Men den andre siden av Vince er
som da kona mi fikk kreft,
da sørget Vince for at hun fikk verdens beste pleie.
Kona mi fikk fire års forventet levealder.
I beste fall.
Det var for 24 år siden.
Og det var fordi Vince McMahon sørget for
at hun fikk den beste pleien som var tilgjengelig.
Det var ikke en dokumentar om Vince og hans liv og historie.
Det var: "Se hvilken drittsekk Vince McMahon er.
La oss se hvor stort rasshøl vi kan vise ham som."
Og hvis han var det, ville jeg støttet det.
Men det er han ikke.
TO DAGER SENERE
Grunnlegger og tidligere CEO av WWE
står overfor nye anklager om seksuelle overgrep og menneskehandel.
Et urovekkende nytt søksmål påstår at Vince McMahon
seksuelt misbrukte og drev menneskehandel med en tidligere ansatt.
En kilde tipset meg om søksmålet,
og det skjer på grunn av temaet i saken.
Jeg har skrevet om menneskehandel eller seksuelt misbruk.
Det virket ikke som folk i WWE så dette søksmålet komme.
Kilder har fortalt meg at de ble overrasket.
Hallo. Hvordan går det?
I søksmålet hevder Janel Grant, som jobbet der til mars 2022,
at McMahon tvang henne til å ha sex med ham og andre menn
i WWEs hovedkvarter for å være sikret jobb.
Janel Grant var kvinnen som vi først skrev om i 2022,
og det Grant sier i søksmålet, er at det ikke var et gjensidig forhold.
Søksmålet beskriver seksuelt misbruk, seksuell utilbørlig oppførsel.
Hun sier hun ble seksuelt misbrukt.
at hun ble lokket dit med et løfte om karriereutvikling,
og så ble hun utnyttet seksuelt,
og deretter solgt til andre menn av Vince McMahon.
Da søksmålet kom...
Jeg trodde ikke det ville sjokkere meg. Jeg ble sjokkert.
Fullstendig satt ut.
Grants påstander inkluderer seksuelle handlinger med avføring,
fastholding...
Grant påstår at han forgrep seg på henne med sexleketøy
oppkalt etter mannlige wrestlere.
Noe av det mest slående ved dette søksmålet
var at Janel Grant hadde tekstmeldinger
hun hadde fått fra Vince McMahon.
Saken viser vulgære meldinger
som McMahon angivelig sendte til Grant bli mer grafiske, mørke og sadistiske.
"Bare jeg eier deg", står det i én,
"og kontrollerer hvem jeg vil skal 'pip' deg."
Ja, vi ser bare hennes side av meldingene,
de meldingene hun vil vise, kanskje får vi se flere senere,
men det ga oss et innblikk i forholdet
vi ofte ikke får,
særlig i forhold med sånn maktubalanse.
Dette er et av de frekkeste eksemplene i et firma som jeg har sett
der en leder ikke gjør noe særlig forsøk på å skjule oppførselen sin.
Søksmålet anklager også McMahon
for å ha delt seksuelt eksplisitte bilder av Grant med andre WWE-ansatte,
inkludert en ikke navngitt wrestler selskapet ville signere på nytt i 2021,
uten hennes samtykke.
Vi fant ut fra kilder at identiteten er Brock Lesnar,
som er et av WWEs største navn.
Hun påstår at McMahon delte de eksplisitte bildene med ham
og informerte henne om at han likte det han så.
Etter at stjernen gikk med på en ny kontrakt,
sa McMahon til henne at sex med henne var en del av avtalen.
I en uttalelse sier Vince McMahons talsperson:
"Dette søksmålet er fullt av løgner,
obskøne, oppdiktede hendelser som aldri skjedde,
og en hevngjerrig forvrengning av sannheten.
Han vil forsvare seg selv."
WWEs moderselskap, TKO Group,
sier de tar anklagene på alvor
og tar opp saken internt.
ÉN DAG ETTER AT JANEL GRANTS SØKSMÅL BLE INNGITT
WWE-grunnlegger Vince McMahon har gått av som styreleder
i wrestlingbedriftens moderselskap.
McMahon har benektet anklagene, men sier at han nå sier opp
"av respekt for WWE-universet."
Det at han sa opp dagen etter at søksmålet var levert,
tyder på at ting har endret seg.
Han er i et nytt selskap. Har han ikke lenger samme kontroll,
og hvis noen ber ham om å dra, må han dra.
På det tidspunktet ble Vince presset helt ut fra alle roller i TKO og WWE.
Og etter Janel Grant-anklagene,
kom det rykter og anklager fra flere kilder.
- Der er Ashley! - Her kommer hun!
I 2016 hevdet Ashley Massaro at hun hadde blitt voldtatt
under en WWE-turné i Kuwait av en mann som sa han var militærlege.
Hun anklaget WWE
for å ikke ta henne på alvor da hun sa fra.
Hun sa Vince McMahon visste om det,
og at WWE dekket over det for å beskytte bedriften.
WWE kom med en uttalelse som benektet disse påstandene,
og de sa de aldri ble informert om at dette fant sted,
i så fall ville de ha rapportert det.
Et tiår senere, i 2019,
ble Massaro funnet død i et tilsynelatende selvmord.
Etter Janel Grant-anklagene,
kom Ashley Massaros advokat
med en ikke tidligere offentliggjort uttalelse fra Massaro
som sa at Vince gjorde seksuelle tilnærmelser mot henne,
og at Vince var velkjent for den slags.
Massaro sa at hun avviste ham, men fra hennes synspunkt,
svarte Vince med historier hvis eneste formål var å ydmyke henne.
Skal du gråte nå?
Vær så snill, Vince, nei! Ikke over dette. Ikke...
Skal du gråte?
Du er suspendert på ubestemt tid!
Siden han ble fjernet fra jobben,
har Vince solgt alle aksjene i selskapet og forsvunnet helt.
DA HAR HAN TJENT MER ENN TO MILLIARDER PÅ TKO-AKSJER
Noe av det sterkeste for WWE
er at de har klart å fortsette uten Vince,
og de har blomstret uten Vince.
La oss starte kveld to
av WrestleMania!
Vi satte rekorder i sosiale medier denne uken,
for salg av varer, for sponsoravtaler.
Vi knuste nettopp rekorden for billettsalg.
Dette var tidenes største WrestleMania.
Her er vinneren!
Og den nye...
Siste spørsmål. Hva tror du Vinces ettermæle blir?
Vinces ettermæle... Jøye meg.
Han er...
Ettermælet hans er...
Jeg vet ikke. Han...
Det er en vanskelig en.
Hva tror jeg Vince McMahons ettermæle blir?
Jøss. Det er et godt spørsmål.
Jeg tror jeg er feil fyr å spørre om det.
Hva tror du Vinces ettermæle blir?
Tidenes største promotor.
Det har han fortjent.
Selv om det er ting ved ham jeg ikke liker eller respekterer,
kan du ikke ta det fra ham.
Hvis du vil ha et ekte bilde av Vince McMahon og proffwrestling,
er det mye positivt og mye negativt.
Han er den viktigste figuren i wrestlingens historie.
Da han var på topp, var han et kreativt geni,
men han er langt fra en helgen.
Dette er en mann som vil ha mer og mer.
Jeg har en umettelig appetitt på livet, og jeg vil ha mer!
Det stopper ikke.
Og det er slik man bygger noe
fra en million til en milliard og til ti milliarder.
Da begynner vi.
Proffwrestling fremstilte i mange år livet på en veldig enkel måte.
Det er snille og slemme folk.
Jeg tror Vince McMahons virkelige lekse er at livet aldri er så enkelt.
Du må kunne holde to ting i hodet ditt samtidig.
Det går an at Vince skapte dette som vi elsker,
og samtidig
er han et utrolig problematisk
og potensielt forferdelig menneske.
Han ønsker nok å huskes som legenden som skapte WWE,
men alt godt han har gjort
er nå uløselig knyttet til alt det fæle han gjorde.
Hva blir ettermælet mitt? Jeg har ikke noe.
Alle har en viss følelse av hvem de tror Vince McMahon er.
Men folk kjenner meg ikke i det hele tatt.
Mange har blandet figuren min på TV
med den jeg er.
Når jeg ser meg i speilet, vet jeg hvem jeg ser.
Jeg kjenner speilbildet.
Beskriv Vince McMahon.
Det ville vært vanskelig å gjøre.
La oss se. Egomanisk. Fysisk kulturentusiast.
Noen som må utfordres hver dag.
Seksuelt aktiv. Psykologiske problemer.
Et slags paradoks av paradokser.
Den eneste i verden jeg må takke, er meg,
for jeg gjorde alt.
Jeg gjorde alt selv...
Noen ganger er grensene mellom virkelighet og fiksjon utydelige i denne bransjen.
Noen ganger begynner utøvere å tro på seg selv.
De tror på sin egen figur.
Individet mister all formening om hvem de egentlig er.
De blir figuren.
Jeg heter ikke Vince. Jeg heter Mr. McMahon.
Jeg lurer selv nå. Hvem er figuren, og hvem er meg?
Kanskje det er en blanding.
Og jeg vil si at en av dem er litt overdrevet,
men jeg er usikker på hvilken.
VINCE MCMAHON ER FOR TIDEN UNDER FØDERAL ETTERFORSKNING
I FORBINDELSE MED ANKLAGENE OM SEKSUELLE OVERGREP OG MENNESKEHANDEL.
BROCK LESNAR HAR IKKE OFFENTLIG KOMMENTERT SIN DELTAGELSE I ANKLAGENE.
JANEL GRANTS SAK ER SATT PÅ PAUSE MENS ETTERFORSKNINGEN PÅGÅR.
Tekst: Susanne Katrine Høyersten